Ákos nem ad interjút, befejezte a turnét, és hosszabb szabadságra megy – mondta a Borsnak az Ákos menedzsmentjét képviselő Fiák Krisztina. Ákos nőket érintő nyilatkozata után a Magyar Telekom felbontotta a szerződést a zenésszel, majd a kormány is beszállt a vitába, és jelezte, felbontja az előfizetési szerződéseit a Telekommal.

Fiák Krisztina erről azt mondta, nem reagálnak a kormány döntésére. Elégedettek voltak a két koncerttel, az Aréna ugyanis telt házas volt az Ákos-ellenes tüntetés és a kritikák ellenére.

A Bors azt írta, hogy Ákos az ünnepeket biztos itthon, szerettei körében tölti, leghamarabb pedig februárban állhat nyilvánosság elé.